**ZMLUVA O DIELO**

uzatvorená v zmysle ustanovení § 536 a nasl. zákona č. 513/1991 Zb. Obchodný zákonník v platnom znení (ďalej len „ObZ“),

(ďalej len „Zmluva“)

**Zmluvné strany**

**Objednávateľ:**

Obchodné meno: **HYDINÁREŇ ZÁMOSTIE, s.r.o.**

Sídlo: Zámostie, Predajná 976 63

IČO: 31 619 002

Zapísaný v Obchodnom registri Okresného súdu Banská Bystrica, Oddiel: Sro, Vložka č.: 2326/S

Zastúpený: MVDr. Pavol Konkoľ

DIČ: 2020463434

IČ DPH: SK 2020463434

Bankové spojenie: Tatra banka, a.s .

IBAN: SK98 1100 0000 0026 2909 9932

(ďalej len „Objednávateľ“)

**Zhotoviteľ:**

Obchodné meno: ...........................................................

Sídlo: ...........................................................

IČO: ...........................................................

Zapísaný v Obchodnom registri Okresného súdu (doplniť), Oddiel: (doplniť), Vložka č.: (doplniť)

Zastúpený: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

(ďalej len „Zhotoviteľ“)

(ďalej len „Zmluvné strany“)

**Preambula**

Zmluvné strany uzatvárajú túto Zmluvu na základe výsledku obstarávania realizovaného v súlade s Usmernením Pôdohospodárskej platobnej agentúry č. 8/2017 k obstarávaniu tovarov, stavebných prác a služieb financovaných z PRV SR 2014 – 2020 v znení aktualizácie č. 4 (ďalej len „Usmernenie“).

**Článok I.**

 **Predmet zmluvy**

### Zhotoviteľ sa zaväzuje za podmienok dohodnutých v tejto Zmluve, vo vlastnom mene a na vlastnú zodpovednosť pre Objednávateľa vykonať Dielo ako celok. Dielom v zmysle tejto zmluvy sa rozumie

### dodanie technológie – dodanie technológie do miesta dodania a premiestnenie do miesta umiestnenia vo výrobnom areáli v sídle Objednávateľa;

### osadenie – umiestnenie a upevnenie technológie na podloženie pripravené Objednávateľom podľa pokynov Zhotoviteľa,

### zapojenie – zapojenie technológie do jestvujúcich rozvodov médií Objednávateľa – elektrická energia, voda, stlačený vzduch, odvetranie, odsávanie, do Objednávateľom stanovených pripojovacích bodov, pričom Zhotoviteľ je povinný realizovať zaistenie (ochranu) technológie pred poškodením a vypracovanie dokumentácie o realizácii zapojenia technológie nevyhnutnej na inštaláciu a schválenie prevádzky oprávnenými orgánmi a vykonanie všetkých východiskových odborných prehliadok, odborných skúšok, tlakových skúšok, a iných požiadaviek na bezpečnú prevádzku stanovené platnou legislatívou EÚ a SR týkajúce sa logického celku,

### nastavenie – uvedenie do prevádzky a oživenie technológie s tým, že Zhotoviteľ je povinný preukázať dosiahnutie všetkých technických parametrov uvedených v Prílohe č. 2 tejto Zmluvy,

### zaškolenie personálu.

### Podrobná technická špecifikácia predmetu tejto Zmluvy tvorí Prílohu č. 2 tejto Zmluvy (ďalej len „Dielo“).

**Článok II.**

**Termín a miesto plnenia zmluvy**

* 1. Zhotoviteľ sa zaväzuje vykonať Dielo v lehote do 4 mesiacov od nadobudnutia účinnosti tejto Zmluvy.
	2. Miestom vykonania Diela je Veľkovýkrm hydiny Zámostie, Hydinárska farma Nemecká, miestna časť Zámostie, okres Brezno.
	3. Objednávateľ sa zaväzuje poskytnúť Zhotoviteľovi potrebné spolupôsobenie pre dodržanie dohodnutého termínu, vrátane vystavenia alebo obstarania všetkých potrebných splnomocnení pre konanie, pokiaľ si predmet plnenia vyžiada realizovať takéto konania.
	4. Ak Objednávateľ nesúhlasí s kvalitou vykonaného Diela, oznámi to bezodkladne Zhotoviteľovi, pričom Zhotoviteľ je povinný odstrániť vady diela najneskôr do pätnástich (15) pracovných dní od obdržania tejto informácie od Objednávateľa.
	5. Preberacieho konania v rámci odovzdania a prevzatia Diela sa zúčastnia osoby oprávnené konať v mene zmluvných strán, alebo splnomocnení zástupcovia zmluvných strán. Výsledkom preberacieho konania bude preberací protokol, v ktorom Objednávateľ svojím podpisom potvrdí prevzatie Diela v dohodnutom rozsahu. Zhotoviteľ odovzdá Objednávateľovi pri preberacom konaní aj nasledovnú dokumentáciu:
1. návod na obsluhu,
2. potvrdenie o zhode, prípadne iné certifikáty,
3. technickú dokumentáciu predmetu Zmluvy.
	1. Pri vykonávaní Diela je Zhotoviteľ viazaný pokynmi Objednávateľa, ktoré vyplývajú z tejto Zmluvy.
	2. Záväzok Zhotoviteľa vykonať Dielo pre Objednávateľa sa považuje za splnený, dňom podpísania preberacieho protokolu podľa bodu 2.5. tejto Zmluvy. To, že Objednávateľ nezaistí Zhotoviteľovi možnosť odovzdať Dielo, alebo neoprávnene odoprie podpísať odovzdávací a preberací protokol, alebo ak akýmkoľvek iným spôsobom bude brániť v odovzdaní a prevzatí Diela, Zhotoviteľ nebude v omeškaní s vykonaní Diela a povinnosť Zhotoviteľa odovzdať a Dielo bude považovaná za splnenú posledným dňom lehoty podľa bodu 2.1. tejto Zmluvy.

**Článok III.**

**Cena za Dielo**

* 1. Cena za vykonanie Diela je spracovaná v súlade s § 3 zákona č. 18/1996 Z. z. o cenách v znení neskorších predpisov, vyhlášky MF SR č. 87/1996, ktorou sa vykonáva zákon o cenách a cenou akceptovanou ako výsledok verejného obstarania. Súčasťou tejto Zmluvy je Položkovitý rozpočet, ktorý tvorí jeho neoddeliteľnú časť ako príloha č. 1.
	2. Cena za vykonanie Diela je stanovená ako cena maximálna vo výške:

bez DPH .............................................. EUR

DPH .............................................. EUR

s DPH .............................................. EUR

* 1. Objednávateľ uhradí cenu za vykonanie Diela po protokolárnom odovzdaní a prevzatí Diela v súlade s bodom 2.5 tejto Zmluvy.
	2. Zhotoviteľ sa zaväzuje predložiť elektronickú verziu prílohy č. 1 tejto Zmluvy Položkovitý rozpočet (vo formáte MS Excel), ako aj záväzok predkladať v elektronickej verzii (vo formáte MS Excel) každú zmenu tohto podrobného rozpočtu, ku ktorej dôjde počas vykonávania Diela. Elektronická verzia Položkovitého rozpočtu tvorí Prílohu č. 3 tejto Zmluvy.
	3. Vlastnícke právo na vykonané Dielo prechádza zo Zhotoviteľa na Objednávateľa dňom zaplatenia ceny Diela.

**Článok IV.**

**Platobné podmienky**

* 1. Cenu za splnenie predmetu Zmluvy uhradí Objednávateľ na základe faktúry, ktorú Zhotoviteľ vystaví a doručí Objednávateľovi, a to v súlade s bodom 3.2. tejto Zmluvy.
	2. Faktúra bude obsahovať náležitosti v zmysle zákona č. 431/2002 Z. z. o účtovníctve v platnom znení a ostatných platných právnych predpisov SR v čase uzatvárania tejto Zmluvy, t.j. bude slúžiť ako daňový doklad. Prílohou faktúry musí byť preberací protokol podpísaný oboma Zmluvnými stranami.
	3. V prípade, že faktúra nebude obsahovať náležitosti uvedené v zákone 431/2002 Z. z. v platnom znení ev. inom platnom právnom predpise v čase uzatvorenia tejto Zmluvy alebo preberací protokol, Objednávateľ je oprávnený vrátiť ju Zhotoviteľovi na doplnenie. V takom prípade nezačne plynúť lehota splatnosti ceny do dňa doručenia opravenej faktúry.
	4. Lehota splatnosti faktúry je 30 dní a začne plynúť od dňa jej doručenia Objednávateľovi prostredníctvom pošty/emailu.

**Článok V.**

**Sankcie**

* 1. Zmluvné strany sa dohodli, že ak bude Objednávateľ v omeškaní s úhradou faktúry, je povinný zaplatiť Zhotoviteľovi úrok z omeškania vo výške 0,05 % z dlžnej sumy, a to za každý, čo i len začatý deň omeškania, maximálne však do výšky 30% ceny Diela.
	2. Zmluvné strany sa dohodli, že ak Zhotoviteľ nedodrží termín vykonania Diela, je povinný zaplatiť Objednávateľovi úrok z omeškania vo výške 0,05 % z ceny Diela za každý, čo i len začatý deň omeškania, maximálne však do výšky 30% ceny Diela.
	3. V prípade nedodržania povinnosti podľa bodu 6.4. tejto Zmluvy má Objednávateľ nárok na zaplatenie zmluvnej pokuty vo výške 100,00 EUR za každý, čo i len začatý deň omeškania, a to aj opakovane, maximálne však do 5% ceny Diela.
	4. Zmluvné strany prehlasujú, že zmluvné pokuty uvedené v tomto článku považujú za primerané porušenej povinnosti.

 **Článok VI.**

**Požiadavky na kvalitu**

* 1. Dielo musí spĺňať kvalitu stanovenú všeobecne záväznými právnymi predpismi, vnútornými predpismi Zhotoviteľa a musí spĺňať požiadavky stanovené v platných technických normách.
	2. Zhotoviteľ sa zaväzuje poskytnúť záruku za akosť Diela po dobu 24 mesiacov odo dňa protokolárneho prevzatia Diela.
	3. Záruka sa vzťahuje na vady, ktoré sa vyskytli na Diele počas záručnej doby. Počas záručnej doby je Zhotoviteľ povinný vykonať bezplatne záručnú opravu. Záruka sa predlžuje o dobu, počas ktorej bolo Dielo mimo prevádzky na základe doručenej reklamácie.
	4. V prípade zistenia vady Diela, ktorá vznikla vinou Zhotoviteľa sa Zhotoviteľ zaväzuje začať s jej odstraňovaním do 24 hodín od obdržania písomnej reklamácie, zaslanej prostredníctvom emailu alebo poštovou zásielkou. Zhotoviteľ sa zaväzuje odstrániť vady Diela najneskôr do 72 hodín od začatia odstraňovania vady Diela. Reklamácia musí obsahovať označenie Zmluvných strán a popis vady Diela. V prípade, ak vada Diela ohrozuje život, zdravie alebo majetok Objednávateľa, jeho zamestnancov alebo tretích osôb, Zhotoviteľ je povinný odstrániť vadu Diela do 48 hodín od jej oznámenia spôsobom podľa prvej vety a vykonávať odstránenie vady Diela kontinuálne, bez prestávky až do odstránenia vady.
	5. Odstránenie vady Diela vykoná Zhotoviteľ v mieste vykonania Diela a ak to nebude možné, tak mimo tohto miesta s tým, že prepravu, naloženie a vyloženie Diela alebo jeho časti je povinný Zhotoviteľ zabezpečiť svojimi zamestnancami a na vlastné náklady. V prípade nedostupnosti náhradného dielu potrebného pre odstránenie vady Diela presahujúcej 5 pracovných dní, Zhotoviteľ bezodkladne informuje Objednávateľa o tejto skutočnosti a zmluvné strany po dohode upravia dĺžku záručného servisného zásahu.
	6. Zhotoviteľ sa zaväzuje počas trvania záručnej doby vykonávať raz za tri mesiace celkovú kontrolu a údržbu Diela v termíne stanovenom Objednávateľom.
	7. V prípade, ak Zhotoviteľ neodstráni vady Diela v stanovenej lehote, Objednávateľ je oprávnený ponechať odstránenie vady Diela tretej osobe, a to na náklady Zhotoviteľa.
	8. V prípade ak sa na Diele vyskytne opakovane rovnaká alebo obdobná vada a Zhotoviteľ bude v omeškaní s jej odstránením po dobu dlhšiu ako 30 dní, tak je Objednávateľ oprávnený odstúpiť od tejto Zmluvy a Zmluvné strany si navzájom vrátia plnenia podľa tejto Zmluvy alebo je Objednávateľ oprávnený požadovať výmenu Diela za nové. Zhotoviteľ v týchto prípadoch nemá nárok na úhradu dopravy, montáže a údržby Diela ani iných nákladov, ktoré mu v súvislosti s touto Zmluvou vzniknú.
	9. Zodpovednosť Zhotoviteľa za vady, na ktoré sa vzťahuje záruka nevzniká, pokiaľ boli tieto vady spôsobené po protokolárnom odovzdaní a prevzatí Diela vonkajšími vplyvmi (napríklad vyššia moc) a ktoré nespôsobil Zhotoviteľ alebo osoby, s pomocou ktorých Zhotoviteľ plnil svoj záväzok vyplývajúci z tejto Zmluvy. Zhotoviteľ nezodpovedá za vady v prípadoch obvyklého opotrebovania častí Diela, prirodzeného starnutia opotrebiteľných častí Diela, nesprávneho skladovania, obsluhy, nedostatočnej údržby alebo prevádzkou Diela v rozpore s technickou dokumentáciou, návodom na použitie, nedodržaním bezpečnostných predpisov alebo príslušných všeobecne platných právnych predpisov, vykonávaním zásahov, zmien alebo opráv na Diele, a to bez predchádzajúceho súhlasu Zhotoviteľa.

**Článok VII.**

**Ostatné dojednania**

* 1. Zmluvné strany sa dohodli na dvojtýždňovej testovacej prevádzke, ktorá sa považuje za úspešnú, ak sa v danom období nevyskytnú žiadne vady na Diele, ktoré by bránili riadnemu užívaniu Diela. Dielo bude plne prevádzky schopné a funkčné. V prípade, že sa vyskytnú na Diele vady, ktoré bránia riadnemu užívaniu Diela, tak po dobu trvania vady až do jej odstránenia a sfunkčnenia, doba testovacej prevádzky neplynie. Zmluvné strany sa dohodli, že Objednávateľ nie je povinný poskytnúť Zhotoviteľovi žiadne protiplnenie za užívanie Diela v testovacej prevádzke. V prípade, ak sa vyskytnú na Diele počas testovania dve a viac vád, tak je Objednávateľ oprávnený od tejto Zmluvy odstúpiť do 10 dní, od kedy sa dozvedel o výskyte druhej alebo ďalšej vady na Diele a pokiaľ Zhotoviteľ takúto vadu neodstránil v priebehu 10 dní odo dňa oznámenia predmetnej vady.
	2. Oprávnení zamestnanci poskytovateľa, Ministerstva pôdohospodárstva a rozvoja vidieka Slovenskej republiky, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere.
	3. Povinnosť podľa bodu 7.2. tejto Zmluvy musia obsahovať aj zmluvy so subdodávateľmi Zhotoviteľa.
	4. V prípade ak Zhotoviteľ nevykoná Dielo a nedôjde k jeho odovzdaniu v lehote podľa bodu 2.1. tejto Zmluvy, Objednávateľ má právo od tejto Zmluvy odstúpiť. Odstúpenie od tejto Zmluvy musí mať písomnú formu a musí byť doručené druhej zmluvnej strane poštou alebo kuriérom.

**Článok VIII.**

**Povinnosti vo vzťahu k subdodávateľom**

* 1. Zhotoviteľ je povinný uviesť v prílohe č. 4 tejto Zmluvy údaje o všetkých známych subdodávateľoch, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.
	2. Subdodávateľ zhotoviteľa je povinný ku dňu podpisu tejto Zmluvy mať zapísaných konečných užívateľov výhod v Registri konečných užívateľov výhod. Táto povinnosť sa vzťahuje na subdodávateľa po celý čas trvania tejto Zmluvy.
	3. Zhotoviteľ je povinný informovať Objednávateľa o akejkoľvek zmene údajov o subdodávateľovi, a to písomne v lehote do piatich (5) pracovných dní.
	4. V prípade zmeny subdodávateľa je Zhotoviteľ o takej zmene povinný informovať Objednávateľa v lehote a spôsobom podľa bodu 8.3. tejto Zmluvy. Informácia o zmene subdodávateľa musí obsahovať informácie podľa bodu 8.1. tejto Zmluvy. O zmene subdodávateľa vyhotovia Zmluvné strany písomný Dodatok k tejto Zmluve, ktorým nahradia pôvodnú prílohu č. 4 tejto Zmluvy novou prílohou č. 4.
	5. V prípade zmeny subdodávateľa je tento nový subdodávateľ povinný pred podpisom zmluvy so Zhotoviteľom preukázať povinnosť podľa bodu 8.2. tejto Zmluvy a zároveň je povinný spĺňať podmienky účasti podľa bodu 7.1.1. až 7.1.4. Súťažných podkladov, čo preukáže čestným vyhlásením.

**Článok IX.**

**Záverečné ustanovenia**

* 1. Táto zmluva nadobúda platnosť a účinnosť dňom jej podpisu oboma zmluvnými stranami.
	2. Pre vzťahy neriešené v zmluve platia príslušné ustanovenia zákona č. 513/1991 Zb. Obchodného zákonníka v platnom znení.
	3. Táto Zmluva je vyhotovená v štyroch originálnych vyhotoveniach, z ktorých každá zmluvná strana obdrží dve vyhotovenia.
	4. V prípade ak sa stane niektoré ustanovenie tejto Zmluvy neplatným alebo nevymožiteľným, nemá to vplyv na ostatné ustanovenia tejto Zmluvy. Zmluvné strany si v takom prípade poskytnú súčinnosť a nahradia neplatné/ nevymožiteľné ustanovenie ustanovením obsahovo čo najbližším. Do nahradenia sa spravujú právne vzťahy upravované neplatným ustanovením platnými právnymi predpismi.
	5. Zmluvné strany vyhlasujú že táto Zmluva je pre nich určitá a zrozumiteľná a nakoľko zodpovedá ich slobodnej a vážnej vôli tak je na znak súhlasu prostí omylu, tiesne a nepriaznivých okolností podpisujú.

Objednávateľ: Zhotoviteľ:

V Predajnej, dňa ...................... V ..........................., dňa ......................

................................................... ...................................................

**MVDr. Pavol Konkoľ**

konateľ

**HYDINÁREŇ ZÁMOSTIE, s.r.o.**

Prílohy:

1. Položkovitý rozpočet
2. Technická špecifikácia predmetu zmluvy
3. Položkovitý rozpočet (podrobný rozpočet ) na CD/DVD nosiči
4. Zoznam subdodávateľov

##### PRÍLOHA Č. 1 ZMLUVY

**Položkovitý rozpočet**

 V \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, priezvisko, tituly štatutárneho orgánu zhotoviteľa

##### PRÍLOHA Č. 2 ZMLUVY

**Technická špecifikácia predmetu zmluvy**

* ***Predloží úspešný uchádzač najneskôr pri podpise zmluvy***

 V \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, dňa\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Meno, priezvisko, tituly štatutárneho orgánu zhotoviteľa

##### PRÍLOHA Č. 3 ZMLUVY

**Položkovitý rozpočet vo formáte excel (podrobný rozpočet ) na CD/DVD nosiči**

* ***Predloží úspešný uchádzač najneskôr pri podpise zmluvy***

##### PRÍLOHA Č. 4 ZMLUVY

* ***Predloží úspešný uchádzač najneskôr pri podpise zmluvy***

**ZOZNAM SUBDODÁVATEĽOV**

|  |  |  |  |  |
| --- | --- | --- | --- | --- |
| Obchodné meno alebo názov (meno a priezvisko) a adresa pobytu alebo sídlo subdodávateľa | IČO alebo dátum narodenia subdodávateľa | Predmet subdodávok | Podiel predpokladaných subdodávok v % | Osoba oprávnená konať za subdodávateľa (v rozsahu meno a priezvisko, adresa pobytu, dátum narodenia) |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| SPOLU |  |  |  |  |

V \_\_\_\_\_\_\_\_\_\_\_\_\_\_\_\_\_\_\_ dňa \_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Meno, podpis a pečiatka štatutárneho orgánu